Stadion "Asim Ferhatović Hase"

Olimpijski stadion Asim Ferhatović - Hase, poznatiji kao stadion Koševo je višenamjenski stadion u Sarajevu. Po veličini je najveći stadion u Bosni i Hercegovini. Izgrađen je 1947. u periodu poslije Drugog svjetskog rata, na području koševske doline gdje su se prostirali predjeli zvani Čurčića vila i Pionirska dolina. U samoj izgradnji stadiona učestvovale su tadašnje omladinske radne brigade grada, ali i iz cijele tadašnje države. Za tadašnje doba grad dobija zdanje na kome će se moći održavati sportske priredbe najvišeg ranga. Na stadionu su odigrane značajne i velike utakmice kako sarajevskih prvoligaša FK Sarajevo i FK Željezničar tako i tadašnje reprezentacije Jugoslavije i reprezentacije Bosne i Hercegovine. Na stadionu su gostovali veliki fudbalski timovi kao što su Manchester United, Real Madrid, Hamburger, Derby County, Bologna, Inter, Santos... Sam stadion je doživio mnoge nadogradnje i rekonstrukcije, a najveća je bila pred održavanje XIV zimskih olimpijskih igara u februaru 1984. U julu 2004. na stadionu Asim Ferhatović - Hase su opet počeli radovi na njegovoj rekonstrukciji i poboljšanju u cilju dobijanja licence od UEFA-e za odigravanje evropskih utakmica. Danas stadion koristi FK Sarajevo i to je najveći stadion u Bosni i Hercegovini. Posjeduje 30.121 sjedećih mjesta. Rekord Stadiona, kada su u pitanju sportske manifestacije, je iz sezone 1981/82, na utakmici fudbalskog prvenstva Jugoslavije, utakmica FK "Sarajevo" - FK "Željezničar". Tada je utakmici gradskih rivala prisustvovalo najmanje 55.000 gledalaca, a neke od tadašnjih novina su objavile podatak da je utakmici prisustvovalo i 64.000 gledalaca. Značajni događaji Međunarodne nogometne utakmice Značajne klupske prijateljske utakmice Značajne evropske klupske utakmice Koncerti Zdravko Čolić - 7. septembar 1978 (Turneja Putujući zemljotres) U2 - 23. septembar 1997 (Turneja "PopMart") Dino Merlin - 31. juli 2000 (Turneja Sredinom, gosti: Adi Lukovac & Ornamenti, Ivana Banfić, Amir Bjelanović Tula, Miro Asotić) Dino Merlin - 31. juli 2004 (Turneja Burek, gosti: Željko Joksimović, Ivana Banfić, Nina Badrić, Edo Zanki, Almir Hukelić, Gani Tamir) Bijelo dugme - 15. juni 2005 Haris Džinović - 23. juni 2007 (gosti: Halid Bešlić, Hari Varešanović, Željko Joksimović, Enis Bešlagić) Dino Merlin - 19. juli 2008 (Turneja Ispočetka, gosti: Hari Varešanović, Vesna Zmijanac, Toni Cetinski, Eldin Huseinbegović, Ivana Banfić, Baby Dooks, Elvedin Krilić) Hari Mata Hari - 10. august 2009 (Turneja Sreća, gosti: Nina Badrić, Dino Merlin, Halid Bešlić, Dražen Žerić Žera, Eldin Huseinbegović) Željko Joksimović - 12. juni 2010 (gosti: Halid Bešlić, Hari Varešanović, Jelena Tomašević) Zdravko Čolić - 31. juli 2010 (Turneja Kad pogledaš me preko ramena, gosti: Dino Merlin, Nikša Bratoš) Halid Bešlić - 22. juni 2013 (Turneja Romanija, gosti: Haris Džinović, Željko Joksimović, Enes Begović, Dženan Jahić, Viki Miljković, Colonia, Enis Bešlagić) Dino Merlin - 25. juli 2015 (Turneja Hotel Nacional) Željko Joksimović - 19. august 2016 (gosti: Adnan Pecoli, Tarik Mulaomerović, Maid Hećimović, Magdalena Bogić, Ibro Bublin) Ostali događaji Ceremonija otvaranja XIV zimskih olimpijskih igara u Sarajevu - 8. februar 1984. Papa Ivan Pavao II održao misu na stadionu ispred 50.000 ljudi - 13. april 1997- Papa Franjo održao misu na stadionu ispred 67.000 ljudi - 06. juni 2015. Ceremonija otvaranja Evropskog zimskog olimpijskog festivala mladih 2019. - 9. februar 2019. Također pogledajte Spisak nogometnih stadiona u Bosni i Hercegovini Reference Vanjski linkovi Stadion na Službenoj stranici FK Sarajeva Arhivirano 12. 9. 2015. na Wayback Machine Stadion Koševo / Asim Ferhatović - Hase (tekst i fotografije), FKSinfo.com Karakteristike stadiona Asim Ferhatović Hase, soccerway.com Stadion Asim Ferhatović Hase na stadiumdb.com